
ĮSAKAU:
1. Patvirtinti tiksliųjų, gamtos ir techninių mokslų licėjaus nuostatus.
2. Įkurti tiksliųjų, gamtos ir techninių mokslų licėjų Vilniaus miesto Lenino rajono moksleivių kūrybos ir politechninio mokymo centre.

Ministro pavaduotojas A.Juozaitis

BENDROJI DALIS

Mokymo proceso pertvarka turi padėti jaunam žmogui ne tik atskleisti savo sugebėjimus, sudaryti sąlygas juos vystyti, bet svarbiausia ugdyti laisvą asmenybę, sugebančią savarankiškai mąstyti ir priimti sprendimus.
Jaunoji karta privalo susipažinti su naujaisiais mokslo, technikos pasiekimais, mokėti pritaikyti teorines žinias praktikoje. Dabartinė situacija reikalauja pertvarkyti tiek paties mokymo proceso organizaciją, tiek mokymo turinį.
Vilniaus m. Lenino rajono moksleivių kūrybos ir politechninio mokymo Centras, turintis laboratorijas praktikumams atlikti, kabinetus, praktinių darbų barus, yra tinkama bazė organizuoti tiksliųjų, gamtos ir techninių mokslų licėjų.

TIKSLIŲJŲ, GAMTOS IR TECHNINIŲ MOKSLŲ LICĖJAUS ORGANIZAVIMAS

1.
Tiksliųjų, gamtos ir techninių mokslų licėjaus steigimo tikslas - sudaryti sąlygas moksleiviams, turintiems polinkių tiksliesiems, gamtos ir technikos mokslams, giliau juos išmokti ir pasiruošti tolesnei kūrybinei veiklai.

2.
Eksperimentas apima 10-12 klasių moksleivius.

3.
Tiksliųjų, gamtos ir techninių mokslų licėjus organizuojamas prie Lenino rajono moksleivių kūrybos ir politechninio mokymo Centro ir turi savo filialus 4, 48, 55-ojoje vidurinėse mokyklose.

4.
Tiksliųjų, gamtos ir techninių mokslų licėjaus moksleiviai mokosi Centro bazėje, o besimokantiems filialuose atskiri bendrojo lavinimo dalykai dėstomi mokykloje.

5.
Į tiksliųjų, gamtos ir techninių mokslų licėjų moksleiviai priimami pagal jų ir jų tėvų pageidavimus, sėkmingai išlaikę baigiamuosius egzaminus, kurie kartu yra ir stojamieji egzaminai, o taip pat papildomai priėmimo komisijai pravedus pokalbius bei atlikus psichofiziologinius tyrimus. Moksleivių priėmimą reglamentuoja priėmimo taisyklės.

6.
Steigiant tiksliųjų, gamtos ir techninių mokslų licėjų, dalyvauja Centras, bazinės bendrojo lavinimo vidurinės mokyklos, aukštosios mokyklos (VU, VPI, KPI), Mokslų Akademija, kt. suinteresuotos įmonės, organizacijos.

7.
Steigiant tiksliųjų, gamtos ir techninių mokslų licėjų, vadovaujamasi Lietuvos Respublikos įstatymais, švietimo įstatymu, Lietuvos respublikos kultūros ir švietimo ministerijos norminiais aktais ir šiais nuostatais. Tiksliųjų, gamtos ir techninių mokslų licėjaus steigimą tvirtina Lietuvos kultūros ir švietimo ministerija ir vietos savivaldybė.

8.
Centro bazėje organizuojamos žemesniųjų klasių moksleivių parengiamosios grupės. Besimokantieji šiose grupėse įgyja galimybę toliau tęsti mokymą susikūrusiame licėjuje.

9.
Licėjaus moksleiviams tėvų ir moksleivių pageidavimu steigiamos mokamos filologinio-estetinio-fizinio lavinimo grupės.

10.
Centras, kurio bazėje organizuojamas tiksliųjų, gamtos ir techninių mokslų licėjus, yra juridinis asmuo, turįs atskirą pajamų ir išlaidų sąmatą, herbinį antspaudą, einamąsias sąskaitas banke.

11.
Mokymo procesas pagal susitarimą su moksleivių tėvais dalinai mokamas. Mėnesinis apmokėjimo dydis nustatomas visuotiniame tėvų susirinkime, sudarant tarp administracijos ir tėvų komiteto sutartį. Apmokėjimo dydis priklausomai nuo susidariusių sąlygų gali kisti.

MOKYMO PROCESO ORGANIZAVIMAS

1.
Mokymo procesas tiksliųjų, gamtos ir techninių mokslų licėjuje vykdomas pagal Lietuvos kultūros ir švietimo ministerijos individualiai patvirtintą mokymo planą, eksperimento programą bei eksperimentines atskirų dalykų mokymo programas.

2.
Mokslo metai prasideda rugsėjo 1 d. ir baigiasi gegužės 31 d. Moksleivių atostogų trukmę ir laiką nustato pedagogų Taryba. Pasibaigus mokslo metams, organizuojamos moksleivių įvairaus profilio stovyklos, praktika.

3.
Tiksliųjų, gamtos ir techninių mokslų licėjuje dirbama 5 dienas savaitėje. Mokymas gali vykti ir 6-ąją dieną, jei to reikalauja eksperimento eiga.

4.
Savaitinis pamokų skaičius 10-12 klasėse gali kisti, bet neviršija 32 valandų (be netradicinių dalykų ir fakultatyvų). Mokymosi dalykai skirstomi į: a) būtinuosius, b) pasirenkamuosius privalomus; c) netradicinius (mokymas organizuojamas ciklais); d) fakultatyvus. Mokymo dalykai įvardinti mokymo proceso turinyje (1 priedas).

5.
Mokymosi procesas skirstomas ketvirčiais: a) rugsėjo 1 - spalio 30 d., b) lapkričio 7 - gruodžio 23 d., c) sausio 5 - kovo 23, d) balandžio 1 - gegužės 31 d. Moksleivių atostogos skirstomos į rudens, žiemos, pavasario ir vasaros.

6.
Moksleivių vertinimui taikoma tokia balų sistema: 5 (labai gerai), 4 (gerai), 3 (patenkinamai), 2 (nepatenkinamai) ir “įskaityta”. Atsižvelgiant į atskiro mokymo dalyko specifiką, moksleiviai laiko 1-3 įskaitas, rašo referatus, atsiskaito už laboratorinius darbus ir kt. Leidžiama įvesti papildomus mokinių žinių vertinimo ženklus “+” ir “–”. Visais atvejais galutinis vertinimas (ketvirtinis, metinis) rašomi be papildomų ženklų. Moksleivių vertinimo sistema gali kisti.

7.
Pamokų trukmė 10-12 klasėse - 45 min., bet kai kurie mokymo dalykai gali būti sudvejinami. Licėjuje taikomi intensyvaus atskirų dalykų mokymo metodai. Moksleivių skaičius klasėje 15-20 mokinių.

8.
Pedagogai laisvai renkasi įvairias mokymo formas, be įprastos mokymo formos “pamoka”, siūlomi seminarai, paskaitos, disputai, ekskursijos, konsultacijos. Didelis dėmesys skiriamas moksleivių savarankiškam darbui.

9.
Moksleivių elgesys vertinamas taip: “pavyzdingas”, “geras”, “patenkinamas”, “nepatenkinamas”. Minėtą įvertinimą tvirtina pedagogų Taryba.

10.
Pamokos vyksta pagal tvarkaraštį, kuriame numatytas ne tik užsiėmimų laikas, bet ir laikas, skirtas moksleivių savarankiškam darbui bibliotekoje, laboratorijose. Tvarkaraštį tvirtina Centro direktorius.

11.
Specialieji dalykai dėstomi, laboratoriniai darbai atliekami ne tik Centro bazėje, bet ir pagal susitarimą - aukštųjų mokyklų, MA institutų laboratorijose.

12.
Netradiciniai dalykai dėstomi ciklais. Juos dėstyti, priklausomai nuo pasirinkto kurso, kviečiami aukštųjų mokyklų dėstytojai, “Žinijos” lektoriai, mokslo darbuotojai, kt. sričių specialistai.

13.
Moksleiviai keliami į aukštesnes klases pagal bendrojo lavinimo vidurinės mokyklos moksleivių kėlimo ir egzaminų instrukcijas.

14.
Brandos atestate įrašomi visi išklausyti dalykai.

15.
Užsiėmimų praleidimai ir pavėlavimai griežtai fiksuojami. Už praleistus užsiėmimus atsiskaitoma.

16.
Už grubius ir sistemingus vidaus darbo tvarkos taisyklių pažeidimus, nepažangumą, pedagogų Tarybos nutarimu moksleivis išbraukiamas iš licėjaus sąrašų. Jam paliekama galimybė grįžti į bendrojo lavinimo mokyklas.

17.
Moksleivių sveikatą ir psichologinę būklę pastoviai seka Centro medicininė-psichologinė tarnyba.


TIKSLIŲJŲ, GAMTOS IR TECHNINIŲ MOKSLŲ LICĖJAUS VALDYMO STRUKTŪRA

1.
Licėjaus savivaldos ir valdymo organai yra šie: visuotinis susirinkimas, pedagogų Taryba, administracija, kvalifikacinė komisija.

2.
Visuotinis susirinkimas.

2.1.
Aukščiausias tiksliųjų, gamtos ir techninių mokslų licėjaus valdymo organas - visuotinis susirinkimas. Jis šaukiamas ne mažiau kaip kartą į metus, dalyvaujant visų klasių tėvams, mokytojams, moksleivių grupių vadovams, administracijai.

2.2.
Visuotinis susirinkimas numato ir patvirtina licėjaus darbo kryptis, išklauso pedagogų Tarybos, administracijos darbo eta skaitą, sudaro revizinę komisiją.

2.3.
Rengiami visuotiniai moksleivių susirinkimai, kuriuose svarstomi mokymosi, pažangumo, elgesio ir kt. klausimai. Pasiūlymai pateikiami pedagogų Tarybai.

3.
Pedagogų Taryba.

3.1.
Pedagogų Tarybos nariais yra mokytojai, dėstytojai ir kiti pedagoginiai darbuotojai, dalyvaujantys eksperimente, administracijos ir moksleivių savivaldos atstovai.

3.2.
Pedagogų Tarybai vadovauja licėjaus vadovas (Centro direktoriaus pavaduotojas mokslo-metodiniam darbui). Ji šaukiama ne rečiau kaip kartą į pusmetį, esant reikalui, gali būti neeilinis Tarybos posėdis.

3.3.
Pedagogų Taryba turi teisę spręsti klausimus, dalyvaujant 2/3 jos narių. Nutarimai priimami pedagogų Tarybos narių balsų dauguma.

3.4.
Pedagogų Taryba svarsto mokymo ir auklėjimo, vykdomo eksperimento eigos, mokinių elgesio, pažangumo, kėlimo į aukštesnes klases, išbraukimo iš licėjaus sąrašų, skirstymo į pogrupius klausimus. Vykdo visuotinio susirinkimo nutarimus.

3.5.
Planuoja tiksliųjų, gamtos ir techninių mokslų licėjaus fondo sudarymą, jo paskirstymą. Aprobuoja licėjaus darbudtojų atlygius, priemokas, premijas.

3.6.
Išklauso ataskaitą apie eksperimento eigą. Gali teikti pasiūlymus dėl administracijos pakeitimo.

3.7.
Organizuoja tyrimus mokymo proceso efektyvumui tirti.

3.8.
Prie pedagogų Tarybos gali būti kuriami moksliniai metodiniai susivienijimai, sudaroma kvalifikacinė komisija.

4.
Kvalifikacinė komisija.

4.1.
Kvalifikacinė komisija sudaroma Centro direktoriaus įsakymu. Į ją įeina:
- mokslinių metodinių susivienijimų vadovai,
- mokytojai-metodininkai,
- administracijos atstovai,
- moksliniai konsultantai (esant reikalui).

4.2.
Kvalifikacinė komisija sprendžia mokytojų kvalifikacijos tobulinimo, atestavimo, kategorijų ir vardų suteikimo, apdovanojimo klausimus.

4.3.
Svarsto mokytojų, dėstytojų darbo krūvį ir pateikia savo pasiūlymus administracijai galutiniai sprendimui.

5.
Administracinis vadovavimas.

5.1.
Tiksliųjų, gamtos ir techninių mokslų licėjaus mokymo ir auklėjimo veiklai vadovauja Centro direktorius, direktoriaus pavaduotojas mokslo-metodiniam darbui, direktoriaus pavaduotojas mokymo-auklėjimo reikalams, direktoriaus pavaduotojas ūkio-administracijos veiklai, moksliniai vadovai, bazinių mokyklų direktoriai.

5.2.
Centro direktorius parenka ir paskiria pavaduotojus, nustato jų funkcijas ir darbo apimtį.

5.3.
Centro direktorius kartu su pavaduotojais planuoja ir organizuoja mokymo ir auklėjimo procesą, atsako už darbo rezultatus, vadovauja pedagogų Tarybai, esant reikalui, kviečia darbuotojų pasitarimus. Sudaro sąlygas darbui ir kvalifikacijai tobulinti.

5.4.
Administracijos darbo įvertinimui gali būti organizuojama anketinė apklausa. Nepasitikėjimas administracijai gali būti išreikštas visuotiniame susirinkime, tačiau atleisti iš darbo galima tik remiantis darbo teisės normomis.

PEDAGOGINIAI KADRAI

1.
Pedagogai darbui licėjuje priimami pagal sutartis metams, suderinus su Kultūros ir švietimo ministerija.

2.
Visiems pedagoginiams darbuotojams, dėstantiems licėjuje, papildomai mokama iš turimų lėšų už metodinės medžiagos ruošimą.

3.
Mokytojais licėjuje gali dirbti aukštųjų mokyklų dėstytojai, turintys darbo su moksleiviais patirtį.

EKSPERIMENTO PROGRAMOS SUDARYMAS IR VYKDYMAS

1. Eksperimento programą sudaro vadovavimo grupė, į kurią įeina Centro ir bazinių mokyklų direktoriai, jų pavaduotojai, dalyvaujantys eksperimente RMTI atstovai, moksliniai vadovai, dėstytojai.
2. Eksperimento eigą ir galutinius rezultatus vertina Kultūros ir švietimo ministerijos sudaryta ekspertų grupė.
3. Eksperimento metu paruošta metodinė medžiaga apibendrinama, įvertinama ir pateikiama metodinių rekomendacijų pavidalu kitoms mokymo įstaigoms.

ŪKINĖ-FINANSINĖ VEIKLA

1. Tiksliųjų, gamtos ir techninių mokslų licėjaus ūkinė-finansinė veikla vykdoma 1990 03 16 Lietuvos švietimo ministerijos patvirtintais “Liaudies švietimo įstaigų naujų ūkininkavimo sąlygų Nuostatais”.
2. Tiksliųjų, gamtos ir techninių mokslų licėjaus finansavimas vykdomas iš miesto savivaldybės lėšų per Centro einamąją sąskaitą.
Pajamų-išlaidų sąmatą eksperimentui sudaroma remiantis pateikta eksperimento vadovavimo grupės programa ir pasiūlymais ir tvirtinama kiekvienais metais.

1990 07 19 (parašas)
-----------------------------------------

TIKSLIŲJŲ, GAMTOS IR TECHNINIŲ MOKSLŲ LICĖJAUS FILIALO (rusų klb.)
MOKYMO PLANAS

Mokomieji dalykai	Savaitinių pamokų skaičius	Savaitinių pamokų skaičius
	10 kl.	11 kl.
Fizika	6	6
Matematika	6	6
Skaičiavimo technika	3	3
Rusų kalba	4	4
Lietuvių kalba	3	3
Užsienio kalba	3	3
Istorija	2	3
Geografija	1	—
Biologija	1	1
Chemija	2	2
Fizinė kultūra	2	2
Viso:	33	33
Fakultatyvai	7	7

-----------------------------------------

TVIRTINU
Vilniaus m. savivaldybės pirmininkas
Išlaidų sąmata tiksliųjų, gamtos ir techninių mokslų Licėjaus išlaikymui 1990/91 m.m.

Pareigybių pavadinimas	Finansavimo lėšos (rb.)
I. Finansavimas administraciniam vadovavimui:	
- direktoriaus pavad. mokslo-metodiniam darbui	250
- papildomos lėšos Centro administracijos,
darbuotojų, dalyvaujančių eksperimente,
finansavimui	295
	mėn. 545 metams 6540
II. Psichologinė-medicininė tarnyba:	
- psichologas	170
- medicinos darbuotojas (0,5 etato)	80
	mėn. 260 metams 3120
III. Bibliotekininkas	mėn. 120
metams 1440
IV. Laborantas (5 žmonės)	100+50
	mėn. 750
metams 9000
V. Moksliniai ekspertai (apmokėjimas vienkartinis - vienam asmeniui)	
- kalbų blokas	165
- “žmogus-gamta”	185
- “žmogus-darbas”	90
- “žmogus-žmogus”	60
Mokymo plano bei netradicinių dalykų vertinimui	100
Ekspertų grupės finansavimas metams	1800
Netradicinių mokymo darbų skyrimo formų, naujų mokymo metodų, vaizdinių priemonių įvertinimui	500
	Viso (metams) 2300
VI. Netradicinių dalykų dėstymui	1500
VII. Spec. dalykų dėstymui	900
16. Muzika ir muzikos istorija
17. Vaizduojamasis menas ir meno istorija
18. Dalykiniai žaidimai
19. Ekologija
20. Stenografija
21. Greitasis skaitymas
22. Teisė mokslas
23. Šiuolaikinis mokslas ir gamyba
24. Liaudies ūkio pagrindai
25. Rinkos ekonomika
26. Reklama
27. Sprendimų priėmimas
28. Raštvedyba
29. Buhalterija
30. Šeimos biudžetas
31. Šiuolaikinė skaičiavimo technika
32. Mašinraštis
33. Kūrybinė tiriamoji veikla

10 klasėje planuojama dėstyti dalykus, pažymėtus 5, 9, 10, 12, 13, 19, 23, 24, 31 numeriais.

Kūno kultūros pamokos moksleiviams, lankantiems sportinius užsiėmimus, užskaitomos.

Popamokiniu laikotarpiu moksleiviai gali mokytis automobilizmo pagrindų.	

-----------------------------------------

Tiksliųjų, gamtos ir techninių mokslų licėjaus eksperimentinis mokymo planas
(nurodomas savaitinių pamokų skaičius)

Būtinieji dalykai
	10 kl.	11 kl.	12 kl
Lietuvių kalba ir literatūra	5	5	5
Matematika	5	5	5
Fizika	4	4	4
Chemija	2	2	2
Biologija	1	1	
Užsienio kalba	3	3	3
Skaičiavimo technikos pagrindai	3	3	3
Kūno kultūra	2	2	2
Spec. dalykai	1	1	2
	26	26	26


Pasirenkamieji ir privalomieji dalykai (planuojama 10-12 klasėms)
Istorija	4
Geografija	2
Kitos kalbos	6
Psichologija	1
Dizainas	2
Spec. dalykai	3
	18

Pasirenkamieji privalomi dalykai, kuriuos siūloma rinktis atskirose klasėse:

10 klasė
Istorija	1
Geografija	1
Kitos kalbos	2
Dizainas	1
Psichologija	1
	6

11 klasė
Istorija	1
Geografija	1
Kitos kalbos	2
Dizainas	1
Spec. kursai	1
	6

12 klasė
Istorija	2
Kitos kalbos	2
Spec. kursai	2
	6

Viso per metus 10 kl. - 32 val., 11 - 32 val., 12 - 32 val.

Pasirenkamieji dalykai (fakultatyvai) - 10 val.
1. Matematika
2. Fizika
3. Braižyba
4. Chemija
5. Biologija
6. Skaičiavimo technikos pagrindai
7. Užsienio kalba
8. Psichologija
9. Menas

Netradiciniai dalykai (mokymas vyks ciklais). Dalykų turinys gali kisti
1. Logika
2. Sociologija
3. Šeima
4. Dalykiniai santykiai
5. Žmogiškieji santykiai
6. Estetika
7. Etika
8. Higiena
9. Buities kultūra
10. Atminties lavinimas
11. Oratorinis menas
12. Lietuva ir pasaulis (politiniu ir ekonominiu aspektu)
13. Pasaulinės kultūros istorija.
14. Filosofija ir filosofijos istorija
15. Religija ir religijos istorija

Lėšų, skiriamų vienos tiksliųjų, gamtos ir techninių mokslų Licėjaus klasės išlaikymui, paskirstymas 1990/91 m.m.
(Lietuvių dėstoma kalba)

Dalyko pavadinimas	Val. sk. per metus	Apmokėjim. už val.
	Priemoka	Viso
1. Lietuvių kalba ir literatūra	175	2.30	1.15	621
2. Matematika	175	2.30	2.30	828
3. Fizika	140	2.37	2.30	644
4. Chemija	70	2.30	1.15	242
5. Biologija	35	2.30	1.15	121
6. Užsienio kalba	105	2.20	2.30	483
7. Skaičiavimo technikos pagrindai	105
	2.30	2.30	483
8. Kūno kultūra	70	2.30	1.15	242
9. Istorija	35	2.30	1.15	121
10. Geografija	35	2.30	1.15	121
11. Kitos kalbos	70	2.30	1.15	242
12. Dizainas	35	2.30	1.15	121
13. Psichologija	35	2.30	1.15	121
14. Fakultatyvai	350	2.30	2.30	1610
15. Už klasių vadovavimą				30+20=50
=600
				6 600
Viso metams
8 800

(Rusų dėstoma kalba)

Dalyko pavadinimas	Val. sk. per metus	Apmokėjim. už val.
	Priemoka	Viso
1. Fizika	210	2.30	2.30	966
2. Matematika	210	2.30	2.30	966
3. Skaičiavimo technika	105	2.30	2.30	483
4. Rusų kalba	140	2.30	-	322
5. Lietuvių kalba	105	2.30	1.15	362
6. Užsienio kalba	105	2.30	1.15	362
7. Istorija	70	2.30	-	161
8. Geografija	35	2.30	—	80,5
9. Biologija	35	2.30	-	80,5
10. Chemija	70	2.30	1.15	241,5
11. Fizinė kultūra	70	2.30	—	161
12. Fakultatyvai	245	2.30	2.30	1127
				5 312,5
Viso metams 7 083,5



VIII. Naujos mokymo metodikos medžiagos, programų, priemonių kūrimas	10 000
IX. Metodinės medžiagos spausdinimas	6000
X. Vasaros stovyklų organizavimas	5000
XI. Pedagoginių kadrų apmokėjimas:	
- 3-ims klasėms, kurios mokysis Centro bazėje 	26 400
- 2-iems klasėms, kurios dalinai mokysis Centro bazėje	14 167
	metams 40 567
XII. Už kabinetų vadovavimą	4000
Viso:	90 367


